Na temelju članka 39., stavka 2. Zakona o poljoprivrednom zemljištu u vlasništvu Republike Hrvatske („Narodne novine“ broj 20/18, 115/18. i 98/19) i članka 31. Statuta Općine Ferdinandovac („Službeni glasnik Koprivničko-križevačke županije“ broj 6/13, 1/18. i 5/20), Općinsko vijeće Općine Ferdinandovac na 38. sjednici održanoj 16. studenog 2020. donijelo je

**RJEŠENJE**

**o osnivanju i imenovanju Povjerenstva za uvođenje u posjed**

**poljoprivrednog zemljišta u vlasništvu Republike Hrvatske**

**na području Općine Ferdinandovac**

I.

Ovim Rješenjem osniva se i imenuje Povjerenstvo za uvođenje u posjed poljoprivrednog zemljišta u vlasništvu Republike Hrvatske na području Općine Ferdinandovac (u daljnjem tekstu: Povjerenstvo).

Povjerenstvo čine tri člana: po jedan predstavnik pravne, geodetske i agronomske struke.

II.

U Povjerenstvo se imenuju sljedeći članovi:

1. Helena Smrček, mag. iur.,

2. Slavko Ivšak, geodetski tehničar,

3. Božidar Jendrijev, predstavnik agronomske struke.

III.

Povjerenstvo obavlja sljedeće zadaće:

- uvodi zakupnika u posjed u roku 30 dana od dana sklapanja ugovora o zakupu, odnosno po skidanju usjeva,

- sastavlja zapisnik o uvođenju u posjed,

- preuzima zemljište u posjed po prestanku ugovora o zakupu, odnosno po skidanju usjeva, odnosno plodova,

- obavlja i druge poslove utvrđene Zakonom o poljoprivrednom zemljištu.

IV.

Stručne i administrativne poslove za potrebe Povjerenstva obavlja Jedinstveni upravni odjel Općine Ferdinandovac.

V.

Ovo Rješenje objavit će se na Oglasnoj ploči i mrežnoj stranici Općine Ferdinandovac.

OPĆINSKO VIJEĆE OPĆINE FERDINANDOVAC

KLASA: 940-04/20-01/01

URBROJ: 2137/15-01-20-2

Ferdinandovac, 16. studenog 2020.

PREDSJEDNIK:

Milan Kolar